Árni Stefán Jónsson er formaður Sameykis . Aðsend mynd Eins og kannski gefur að skilja eru skiptar skoðanir milli þeirra Árna Stefáns Jónssonar formanns verkalýðsfélagsins Sameykis og Sverrir Jónssonar formanns samninganefndar ríkisins um gang kjaraviðræðna þeirra á milli að því er Morgunblaðið greinir frá . Þannig segir Árni Stefán að það geti leitt til verkfalla ef kjaraviðræðurnar við ríkið komist ekki á skrið á næstu tveimur vikum , en kjaraviðræður flestra aðildarfélaga BSRB hafa gengið hægt . „ Það er ekkert launungarmál að það eru nokkur mál sem stoppa þetta töluvert , “ segir Árni , sem segir að farið verði að teikna upp mögulegar aðgerðir ef ekki komist skriður á næstu vikum . „ Það er til dæmis stytting vinnuvikunnar hjá vaktavinnufólki og svokölluð leiðrétting launa milli opinbera og almenna markaðarins . Það var loforð sem við eigum frá 2016 og átti að vinnast núna og leiðréttast ásex árum . “ Sverrir segir viðræðurnar vissilega hafa tekið tíma , en hann sé bjartsýnn á að markmið um að klára viðræðurnar á næstu vikum , ekki síðar en í febrúar , náist . „ Það er verið að breyta vinnutímaákvæðum sem eru 50 ára gömul sum hver og það eru bara allir að vanda sig og vilja gera þetta varlega . Það er ekkert óeðlilegt við það , “ segir Sverrir sem segir samhug um að bæði stytta vinnutíma og bæta og engin stór mál standi út af . „ Það er lítill ágreiningur . Það er verið að vinna að útfærslu á styttingu vaktavinnunnar . Stytting dagvinnunnar liggur fyrir . Launaliðurinn er að öllu leyti sambærilegur við það sem samið var um í lífskjarasamningnum . “